Pala bussiõnnetus

Pala bussiõnnetus on 11. oktoobril 1996 toimunud liiklusõnnetus, kui Jõgevamaal metsavahelisel Sõõru–Nõva teel põrkasid kokku koolibuss ja metsaveoauto. Buss vedas 35 Pala Põhikooli õpilast, kes tulid kooli traditsiooniliselt maastikumängult Särgjärve äärest. Bussis oli ka kaks täiskasvanut. Õnnetuses hukkus kaheksa õpilast (kolm poissi ja viis tüdrukut), kes olid sündinud aastatel 1982–1986.

Õnnetus juhtus liivasel Sõõru–Nõva tee kolmandal kilomeetril, kui bussile vastu sõitev metsaveoauto Scania juht Anti Ubina kaotas liigse kiiruse tõttu oma sadulveoki üle kontrolli, kaldus vastassuunavööndisse ja sõitis bussile PAZ külje pealt sisse. Kokkupõrge rebis ära bussi vasaku külje, mille tõttu osa lapsi ja bussijuht paiskusid sõidukist välja. Buss jäi pidama kraavi, kuid ratastele. Scania jäi seisma keset teed esiotsaga kraavipervel.Kohutav liiklusõnnetus lastega Jõgevamaal; Postimees, 12.10.1996 Õnnetuses sai silmapilkselt surma kaheksa vasakpoolsetel aknaalustel kohtadel istunud õpilast ja vigastada üle kümne, neist üheksa raskelt. 
pisi|PAZ-3205 tüüpi reisibuss, sarnane õnnetusse sattunud bussiga
pisi|Sõõru–Nõva tee, taamal õnnetuse kurv
Päästeteenistus ja kiirabi ei saabunud õnnetuspaika kiirelt, sest õnnetuspaigal polnud mobiililevi ja häire andmine oli raskendatud. Probleemid tekkisid, sest õnnetuspaik asus leviaugus. Seal ei töötanud mobiilid, sinna ei ulatunud päästeteenistuse raadioside ja seal jukerdasid tavatelefonid. Sideprobleemide tõttu sõitsid mõned kiirabiautod õnnetuspaigast mööda. Olukorra tegi segasemaks ka asjaolu, et mõned lapsed oli jõutud juba enne kiirabi ja päästjate saabumist eraautodega koju või haiglasse toimetada.

Hiljem öeldi, et arvestades õnnetuse ohvrite vigastusi, poleks kiirabi ja päästjate kiirem õnnetuspaika saabumine aidanud hukkunute arvu vähendada.

Hukkunud
Õnnetuses hukkusid: 

 Krista Korbelainen
 Triinu Laumets 
 Meelis Metsaäär
 Kert Mõru
 Kristi Oja
 Merit Pajumäe
 Rita Rüütli 
 Anton SalumNeli Pala kooli poissi on raskes seisundis, Pala vald leinab oma lapsi, Laste matused on kolmapäeval; Postimees, 14.10.1996
Pärast õnnetust
Õnnetuses surma saanud lapsed maeti 16. oktoobril 1996, nende ärasaatmine toimus Pala Põhikooli õuel. Valitsuse määrusega kuulutas tollane peaminister Tiit Vähi päeva riiklikuks leinapäevaks.

Bussis sõitnud 12-aastane koolipoiss Jallo Freienthal, kes oli varem läbinud "Kaitse end ja aita teist" koolituse, ühendas süttimise vältimiseks bussi akujuhtmed lahti. Selle eest andis president Lennart Meri 1997. aasta talle Eesti Punase Risti II klassi teenetemärgi.

Pärast õnnetust tugeva närvišoki saanud ja kontaktivõimetuks muutunud veoautojuht Anti Ubina oli mitu kuud ravil Tartu psühhiaatriahaiglas, sest ta kannatas posttraumaatilise stressi käes. Õnnetuse põhjustamise eest ei ole kedagi kohtu alla antud, samuti ei ole õnnestunud politsei uurijatel kordagi õnnetuse põhjustanud veoautojuhti tema vaimse seisundi tõttu üle kuulata. 2006. aasta mais otsustas Tartu maakohus lõpetada menetluse liiklusõnnetuse põhjustanud veoautojuhi süüdistuses seoses tema vaimse tervisega, vabastada ta karistusest ja määrata talle psühhiaatriline sundravi.Pala tragöödia uurija: see valu ei unune iial!; Õhtuleht, 11.10.2011Pala õnnetuse põhjustaja võidakse saata sundravile; Vooremaa, 14.11.2005

Viited

Välislingid
Alo Lõhmus, Bussijuht Enno Nõmm: Ma ei saanud avariid ära hoida; Postimees, 12.10.1996
Aivar Aotäht, Alo Lõhmus, Pala vald leinab oma lapsi; Postimees, 14.10.1996
Sõnumileht: Veoautojuht tundis õnnetust ette, nr. 241, 15 oktoober 1996; DIGAR
Urmas Klaas, Eile oli Eestis leinapäev; Postimees, 17.10.1996 
Mai Vöörmann, Maarja-Liis Arujärv ja Toomas Sildam, Surmasõit; Luup, 28.10.1996 
Mai Vöörmann, Pärast Pala katastroofi; Luup, 14.04.1997
Tarmo Michelson, Meie elamata elu on kusagil olemas; SL Õhtuleht, 11.10.2001 
Arstid ei luba Pala avarii põhjustajat kohtu ette; Postimees, 24.11.2004
Tiina Kangro, Pala bussiõnnetus – kümme aastat hiljem; Puutepunkt,  Märts 2006 
Riina Mägi, Pedaalivajutus, mis vallandas õudusunenäo; Vooremaa, 11.10.2006
Signe Kalberg, Pala õnnetuse põhjustanud juht pääseb sundravist; 19.01.2007
Eesti raskeimad liiklusõnnetused jäävad ajalukku; Postimees, 30.05.2009
Ellujääja: Eesti ohvriterohkeim bussiõnnetus muutis väikse Pala küla elu igavesti; Reporter, 30.12.2009
Villu Päärt, Pala bussiõnnetuse ohver kakskümmend aastat hiljem: „Nutma ei saa jääda!“; Eesti Ekspress, 05.10.2016
Surmasuust pääsenud: Hooaeg 1 Osa 5 (2020); TV 3

Kategooria:Liiklusõnnetused
Kategooria:1996. aasta Eestis‎
Kategooria:Peipsiääre vald
Kategooria:Eesti õnnetused
Kategooria:Eesti bussiliiklus